Datasets:

---

ImadSaddik

/

BoDmaghDataset

like 4

[ { "content": "أجي العام شحال فيه من نهار؟", "role": "user" }, { "content": "العام فيه 365 نهار.", "role": "assistant" }, { "content": "شكرا", "role": "user" }, { "content": "مرحبا إلى بغيتي نعاونك فحاجة أخرى غولهالي.", "role": "assistant" } ]

[ { "content": "السلام لباس، عفاك راسي كيدرني بزاف ممكن تقولي شمن دوا نشري باش نبرا دغيا؟", "role": "user" }, { "content": "أحسن نصيحة نقد نعطيك هي أنه تمشي لعند الطبيب هو اللي يقد يعاونك. غادي الدوا المناسب حيت يقد يديرلك التحاليل باش يعرف شنو المشكل. ", "role": "assistant" }, { "content": "اوكي واخا هنا نمشي لعندو دابا. شكرا بزاف ابودماغ.", "role": "user" }, { "content": "مرحبا الى بغيتي نعاونك فشي حاجة اخرى قولهالي.", "role": "assistant" } ]

[ { "content": "علاش البطريق عزيز عليه التلج", "role": "user" }, { "content": "البطريق راه عندو ريش غليض كيعاونهوم باش يصبرو على البرد، او راه كيتجمعو على راسهوم باش يسخنو بعضياتهوم. التلج بالنسبة ليهم بحال البحر بالنسبة للحوت، كيحماقو على التلج.", "role": "assistant" }, { "content": "او الى شديت شي واحد او ديتو معايا لمدينة واش ايخص نحطو فالتلاجة؟", "role": "user" }, { "content": "😂 إيلا شديتي شي بطريق وديتيه معاك لمدينة سخونة، خاصك تشريلو تلاجة ديالو بوحدو أولا تحطو فشي بيت فيه كليماتيزور ❄️😂 \n\nالبطريق معزيزش عليه السخونية بزاف، راه يقدر يموت الى محطتيهش فبلاسة باردة.", "role": "assistant" }, { "content": "صافي بلاش مبقيتش انديه معايا.", "role": "user" }, { "content": "صافي حسن باش متعدبوش، نعاونك فشي حاجة أخرى؟", "role": "assistant" } ]

[ { "content": "علاش الجو ولى سخون بزاف؟", "role": "user" }, { "content": "الجو ولى سخون بزاف بسباب التغيرات المناخية اللي كيعرفها العالم، واللي الأسباب ديالها الرئيسية ارتفاع انبعاثات الغازات السخونة بحال ثاني أكسيد الكربون (CO₂) والميثان (CH₄) اللي كيجيو فاش كنحرقو المازوط، الغابات اللي كنطيرو، او التلوث بسباب الصناعة. \n\nهاد الغازات كتحبس الحرارة فالغلاف الجوي، وكتخلي الأرض تسخن مع الوقت، هدا هو الإحتباس الحراري. هادشي كيخلي أنه الحرارة تكون طالعة او انها تجي فشي وقت اللي خاص الجو يكون بارد.", "role": "assistant" }, { "content": "او شنو خاص يدار باش هاد المشكل يتحل؟", "role": "user" }, { "content": "باش نحلو المشكل ديال الإحتباس الحراري والتغيرات المناخية، خاص نلقاو حلول فبزاف د المستويات. متلا بالنسبة المستوى ديال الناس، أي واحد يقدر يخدم طاقة قليل، يدير الروسيكلاج باش نستافدو من الحوايج اللي كنرميو او نقصو من البلاستيك باش نخافضو على الطبيعة. \n\nبالنسبة ل الشركات جاص ينقصو من الغازات اللي المصانع ديالهم كتخرجها يخدمو النقل العمومي باش ينقصو الإنبعاتات ديال النقل. \n\nوعلى المستوى العالمي، خاص يكون تعاون بين الدول من خلال اتفاقيات بحال اتفاقية باريس للمناخ، باش كلشي ينقص الإنبعاثات ديالو. \n\nبهاد الطريقة، نحلو المشكل ديال الإحتباس الحراري.", "role": "assistant" }, { "content": "اوا نتمناو انه منخرجوج على الأرض ديالنا راه مكينش بحالها فالكون.", "role": "user" }, { "content": "بصح، الأرض هي الدار ديالنا، وراه مكاينش بحالها فهاد الكون! 🌍❤️ تبغي نعاونك فشي حاجة أخرى؟", "role": "assistant" } ]

[ { "content": "جائزة رئيس الاتحاد الأوروبي لكرة القدم تُمنح سنويًا للشخصيات التي تحقق إنجازات متميزة في تطوير اللعبة. أُنشئت عام 1998، وعادةً ما تذهب لشخصيات من أوروبا. ديدييه دروغبا هو أول لاعب أفريقي ومن خارج أوروبا يحصل عليها.", "role": "user" }, { "content": "جائزة رئيس الاتحاد الأوروبي لكرة القدم، التي تأسست عام 1998، تُمنح سنويًا لشخصيات كرة القدم تقديرًا لإنجازاتهم المتميزة ومهنيتهم وصفاتهم الشخصية. ديدييه دروغبا هو أول لاعب أفريقي وأول لاعب من خارج أوروبا يفوز بها، حيث كانت تقتصر سابقًا على لاعبين أوروبيين.", "role": "assistant" }, { "content": "زيد لخص كتر عطيني غا جملة وحدة.", "role": "user" }, { "content": "جائزة رئيس اليويفا تُمنح منذ 1998 لإنجازات كرة القدم. دروغبا أول غير أوروبي يفوز بها.", "role": "assistant" }, { "content": "شكرا بزاف", "role": "user" }, { "content": "مرحبا، نعاونك فشي حاجة أخرى؟", "role": "assistant" } ]

[ { "content": "راني كنفقرا على جول غابرييل فويكيبيديا، عافاك لخصليا هاد الفقرات:\n\nجول غابرييل فيرن؛ (8 فبراير 1828 - 24 مارس 1905)، روائي فرنسي، وشاعر، وكاتب مسرحي اشتهر بروايات المغامرة وله الأثر العميق في أدب الخيال العلمي.\n\nولد فيرن لأبوين برجوازييين في ميناء نانت، حيث تدرب على خطى والده محاميًا، لكنه استقال من مهنته في وقت مبكر ليتفرغ في لكتابة المجلات والمسرحيات. تعاون معه في النشر بيير جول هيرتز لتأليف سلسلة رحلات غير عادية، السلسلة التي لاقت شعبية على نطاق واسع من الروايات والمغامرات التي كانت مدروسة بدقة، مثل رواية: رحلة إلى مركز الأرض، عشرون ألف فرسخ تحت الماء، وحول العالم في ثمانين يوما.\n\nيعتبر فيرن عمومًا مؤلفًا أدبيًّا كبيرًا في فرنسا ومعظم دول أوروبا، حيث كان له تأثير واسع على الأدبي الطليعية وعلى السريالية. تختلف سمعته بشكل ملحوظ في المناطق الناطقة بالإنجليزية، حيث كثيرا ما يوصف بكاتب أدب الخيال أو أدب الأطفال، بسبب الترجمة المختصرة لرواياته التي تم طباعتها من جديد.\n\nفيرن هو ثاني أكثر كاتب تترجم رواياته في العالم منذ عام 1979، وكان الترتيب بين الكتاب باللغة الإنجليزية أجاثا كريستي ووليام شكسبير؛ ويقال أنه ربما كان الأكثر ترجمة خلال الستينيات والسبعينيات.\n\nفي الإنجليزية هو أحد من يسمون باب الخيال العلمي، وقد أعطي هذا اللقب إلى هربرت جورج ويلز وهوغو جرينزباك.", "role": "user" }, { "content": "جول غابرييل فيرن (1828-1905) كان روائيًا فرنسيًا شهيرًا بكتابة المغامرات والخيال العلمي. وُلد في نانت ودرس القانون لكنه تفرغ للأدب. اشتهر بسلسلة رحلات غير عادية التي تضم رحلة إلى مركز الأرض وعشرون ألف فرسخ تحت الماء وحول العالم في ثمانين يومًا. يُعد من أهم الكتّاب في فرنسا وأوروبا، بينما يُنظر إليه في العالم الناطق بالإنجليزية ككاتب خيال أو أدب أطفال بسبب الترجمات المختصرة لأعماله. يحتل المرتبة الثانية عالميًا في عدد الترجمات بعد أغاثا كريستي ووليام شكسبير، ويُعد من رواد الخيال العلمي بجانب هربرت جورج ويلز.", "role": "assistant" }, { "content": "عافاك زيد لخصو كتر", "role": "user" }, { "content": "جول غابرييل فيرن (1828-1905) كاتب فرنسي رائد في أدب المغامرات والخيال العلمي. درس القانون لكنه اتجه للأدب، واشتهر بسلسلة رحلات غير عادية التي تضم روايات مثل رحلة إلى مركز الأرض وعشرون ألف فرسخ تحت الماء. يُعد من أكثر الكتّاب ترجمة عالميًا، وكان له تأثير كبير على الأدب الأوروبي والخيال العلمي.", "role": "assistant" }, { "content": "اللعز", "role": "user" }, { "content": "الى بغيتي شي حاجة أخرى غولهالي.", "role": "assistant" } ]

[ { "content": "عطيني تلخيص لهاد الفقرة على فان خوخ\n\nفينسنت ويليم فان خوخ (30 مارس 1853 - 29 يوليو 1890) كان رسامًا هولندياً، مصنف كأحد فناني الانطباعية. تتضمن رسومه بعضًا من أكثر القطع شهرة وشعبية وأغلاها سعرًا في العالم. عانى من نوبات متكررة من المرض العقلي — توجد حولها العديد من النظريات المختلفة — وأثناء إحدى هذه الحوادث الشهيرة، قطع جزءًا من أذنه اليسرى. كان من أشهر فناني التصوير التشكيلي. اتجه للرسم التشكيلي للتعبير عن مشاعره وعاطفته. في آخر خمس سنوات من عمره رسم ما يفوق 800 لوحة زيتية.", "role": "user" }, { "content": "فان خوخ كان رسامًا هولنديًا انطباعيًّا، عُرف بأعماله الشهيرة والقيمة. عانى من مشكلات نفسية حادة، ومن أشهر أحداث حياته قطع جزء من أذنه. لجأ إلى الرسم للتعبير عن مشاعره، وأنتج أكثر من 800 لوحة زيتية خلال آخر خمس سنوات من حياته.", "role": "assistant" }, { "content": "لخص هادو حتاهما:\n\nولد فينسنت فان خوخ في زونديرت في هولندا يوم 30 مارس 1853. جاءت ولادة فان خوخ بعد سنة واحدة من اليوم الذي ولدت فيه أمه طفلاً ميتاً بالولادة، سمي أيضاً بفينسنت. توقع البعض حدوث صدمة نفسية لفينسنت فان خوخ لاحقاً كنتيجة لكونه «طفلًا بديلًا» له شقيق ميت يحمل نفس الاسم وتاريخ الولادة. بقيت هذه النظرية غير مؤكدة، وليس هناك دليل تاريخي فعلي يدعمها.\n\nولد فينسنت لثيودوروس فان خوخ (1822 - 1885)، قس كنيسة إصلاحية هولندي، وآنا كورنيليا كاربنتوس (1819 - 1907). كان فينسنت الأكبر بين إخوته، وكان لديه شقيقان أصغر منه هما ثيو وكور ولديه ثلاث شقيقات هن إليزابيث وآنا وويليمين. كان فينسنت يحب أمه ووالده كثيرا لدرجة أنه عندما كُسرت قدم أمه ذات مرة سنة 1884، رسم لها الكنيسة الموجودة في قريتهم لأنها لم تكن تستطيع زيارتها، فرسمها من أجل إسعادها وجعلها ترى الكنيسة المفضلة لديها من منزلها. مع ذلك، لم يستطع الحصول على حبها وتقديرها له. مكث فان خوخ في مدرسة داخلية في زيفينبيرجين لسنتين، وبعد ذلك أكمل دراسته في مدرسة الملك ويليم الثاني الثانوية في تيلبيرغ لسنتين أخريين. في ذلك الوقت أي في عام 1868، ترك فان خوخ دراسته في سن الخامسة عشرة ولم يعد إليها.", "role": "user" }, { "content": "وُلِد فينسنت فان خوخ في 30 مارس 1853 في هولندا، وكان الطفل الأول لوالديه بعد ولادة شقيقه التوأم الذي توفي. هذه الحادثة أدت إلى افتراضات حول تأثيرها النفسي عليه، لكن لا توجد أدلة مؤكدة على ذلك. كان والده قسيسًا، ووالدته تنحدر من عائلة هولندية. كان فينسنت يحب عائلته كثيرًا، خاصة والدته، وعبر عن ذلك من خلال رسم الكنيسة المفضلة لها عندما كانت مريضة. في سن الخامسة عشرة، ترك دراسته في مدرسة تيلبيرغ الثانوية ولم يعد إليها، بعد أن قضى عامين في مدرسة داخلية.", "role": "assistant" }, { "content": "شكرا شكرا", "role": "user" }, { "content": "مرحبا تبغيني نعاونك فشي حاجة أخرى؟", "role": "assistant" } ]

[ { "content": "شوف بغيتك تقلبلي فويكيبيديا على ڤان ݣوخ.", "role": "user" }, { "content": "سمحلي ولكن منقدش نقلب فويكيبيديا ولكن نقد نجاوبك على شي سؤال الى عندك.", "role": "assistant" }, { "content": "واخا يالاه قولي شكون هو ڤان ݣوخ.", "role": "user" }, { "content": "ڤان ݣوخ رسام هولندي مشهور، تقريبا فعشر سنين رسم 2100 لوحة. تنوعات لأعمال ديالو ما بين مناظر طبيعية، أساليب الحياة و پورطريات. ڤان ݣوخ ماكانش ناجح على المستوى التجاري.", "role": "assistant" }, { "content": "واش بصح مات صغير؟", "role": "user" }, { "content": "آه ڤان ݣوخ مات او هو عندو 37 عام، عانا بزاف مع المرض او الفقر هادشي اللي خلاه أنه ينتحر فاللخر.", "role": "assistant" }, { "content": "مسكين علاش نتحر؟ زعما كان ممكن يلقا الراحة ديالو فالرسم او ينسا المشاكيل.", "role": "user" }, { "content": "عندك الصح، الرسم كان بالنسبة ليه واحد الحاجة اللي كيرتاح بها، ولكن وخا هكاك، كان كيعاني بزاف من الاكتئاب. زيد عليها الفقر اللي كان عايش فيه او أنه حتى حد مكان دايها فالخدمة اللي كيدير، هادشي كامل خلاه يوصل لوحد المرحلة اللي مقدرش يتحمل فيها كثر.", "role": "assistant" }, { "content": "شكرا بودماغ على هاد المحادتة", "role": "user" }, { "content": "مراحبا الى بغيني نعاونج فحوايج أخرين قولهالي.", "role": "assistant" } ]

[ { "content": "عاوني عفاك", "role": "user" }, { "content": "فاش بغيتي نعاونك؟", "role": "assistant" }, { "content": "غادي نبقا نعطيك جمل او نتا جاوبني نيشان واش الجملة حزينة أولا سعيدة، صافي؟", "role": "user" }, { "content": "اوكي يالله أنا واجد.", "role": "assistant" }, { "content": "اليوم دوزت نهار زوين فالبحر مع صحابي.", "role": "user" }, { "content": "سعيدة.", "role": "assistant" }, { "content": "ماقدرتش نشوف عائلتي من مدة طويلة.", "role": "user" }, { "content": "حزينة.", "role": "assistant" }, { "content": "خديت خدمة جديدة، عجباتني بزاف.", "role": "user" }, { "content": "سعيدة.", "role": "assistant" }, { "content": "السما كانت مغيمة اليوم والشانطي خاوي.", "role": "user" }, { "content": "حزينة.", "role": "assistant" }, { "content": "تخرجت من الجامعة من بعد سنوات ديال الخدمة.", "role": "user" }, { "content": "سعيدة.", "role": "assistant" } ]

[ { "content": "مشا مسكين", "role": "user" }, { "content": "عفاك وخا تشرح مزيان باش نقد نعاونك؟", "role": "assistant" }, { "content": "صاحبي اللي عزيز عليا مات مسكين لبارح، كان معاني مع السرطان حياتو كاملة.", "role": "user" }, { "content": "الله يرحمو مسكين، فاش كيموت شي حد اللي عزيز عليك كيبقا فيك لحال بزاف ولكن معندك مدير هدي هي الحياة او فاللخر راه كلشي غيموت. مع الموت غتولف هدشي اللي وقع.", "role": "assistant" }, { "content": "عندك الصح كلشي غيموت فاللخر المهم بعدا دوزت مع صاحبي وقت زوين بزاف عمير نسا داكشي اللي دوزنا انا وياه.", "role": "user" }, { "content": "مزيان مين عندك معاه ذكريات زوينين، متنساش ترحم عليه مرا مرا باش تعاونو محدك مزال عايش.", "role": "assistant" }, { "content": "دروري مغنساش صاحبي، شكرا أبودماغ.", "role": "user" }, { "content": "مرحبا أنا ديما معاك 😉، الى بغيني فشي حاجة أخرى قولهالي.", "role": "assistant" } ]

[ { "content": "هاد الفقرة كتهدر على واحد العالم شكون هو؟\n\nإسحاق نيوتن هو عالم إنجليزي من أكبر لعلماء اللي عطاو ف لماط او لفيزيك او من بين الرموز د الثورة العلمية. نيوتن كان رئيس ديال الجمعية الملكية البريطانية او كان عضو ف لبرلمان د إنجليز، نيوتن كتب لكتاب ديالو \"الأصول د الماط ف الفلسفة ديال الطبيعة\"، عام 1687، لي كيهضر علا الميكانيك كلاسيك، نيوتن عطى حتا ف ضومين د البصريات، او هو (معا لايبنيتز) لي حط لباز د التفاضل او التكامل.", "role": "user" }, { "content": "إسحاق نيوتن هو العالم اللي ديك الفقرة كتهدر عليه.", "role": "assistant" }, { "content": "او هاد الفقرة:\n\nماكس بلانك تولد ف 1858 او مات ف 1947، عالم دالفيزيك من ألمانيا، هو اللي أسس نظرية الكم. ماكس بلانك هو واحد من أهم الفيزيائين ديال القرن عشرين، خدا جائزة نوبل فالفيزيك ف 1918.", "role": "user" }, { "content": "هنا الفقرة كتهدر على ماكس بلانك العالم الألماني.", "role": "assistant" } ]

[ { "content": "علاش الزرافة كتنعس واقفة؟", "role": "user" }, { "content": "الزرافة كتنعس واقفة حيت الى مشات حتى تكات فالأرض أو جا شي حيوان مفترس باش ياكلها راه مغداش تقد تنود بالزربة، الى نعسات واقفة او حسات بشي حاجة مشي هي هديك راها تقد تهرب دغيا.\n\nحاجة أخرى هي أنه الزرافات مكينعسوش بزاف أصلا كينعسو غي شوية ولكن بزاف دالمرات فالنهار.", "role": "assistant" } ]

[ { "content": "شنو من مور 5؟", "role": "user" }, { "content": "6", "role": "assistant" }, { "content": "او 111", "role": "user" }, { "content": "112", "role": "assistant" }, { "content": "او شنو مور 9236296492", "role": "user" }, { "content": "9236296493", "role": "assistant" }, { "content": "او -23", "role": "user" }, { "content": "-22", "role": "assistant" } ]

[ { "content": "شكون اللي كبر عدد صغر من الصفر أولا واحد كبر من الصفر", "role": "user" }, { "content": "العدد اللي كبر من الصفر هو اللي كبر.", "role": "assistant" } ]

[ { "content": "السلام عفاك واش 16 لجيغا فرام كافيا باش نبروغرامي؟", "role": "user" }, { "content": "آه لكان عندك بيسي فيه 16 لجيغا فرام راه مخير لبروغرماسيو. أشمن OS عندك فالبيسي؟", "role": "assistant" }, { "content": "عندي ويندووز ولكن سمعت باللي لينوكس حسن واش بصح؟", "role": "user" }, { "content": "آه لينوكس حسن من ويندووز حيت أولا خفيف يعني مكيكلش بزاف ديال الرام بحال ويندووز. او حاجة أخرى هي أنه بزاف ديال الحوايج كيخدمو غا فلينوكس متلا بحال دوكير.", "role": "assistant" }, { "content": "شكرا، تنصحني أنه نحيد ويندووز أو ندير بلاصتو لينوكس أولا ندير دويال بوت؟", "role": "user" }, { "content": "الى كنتي متلا أتبغي تلعب أولا تخدم شي بروغرامز اللي كيخدمو غا فويندووز فحاد الحالة دير دويال بوت. الى كنتي باغي غا تبروغرامي حيد ويندووز او دير لينوكس.", "role": "assistant" }, { "content": "اللعز.", "role": "user" }, { "content": "الى عندك شي سؤال أخور هانا هنا باش نعاونك.", "role": "assistant" } ]

[ { "content": "الصاط لباس؟", "role": "user" }, { "content": "لباس، كاين شي حاجة نعاونك فيها؟", "role": "assistant" }, { "content": "شناهو السبب ديال التلوث الضوئي؟", "role": "user" }, { "content": "التلوث الضوئي سبابو هو الضو ديال البولات اللي كيضويو المدن. التلوث الضوئي مكيخليش النجوم كيبانو مزيان عليها الى مشيتي لشي عروبية أولا الصحرا أولا أي بلاصة مفيهاش الضو بزاف غادي تشوف باللي السما بالليل كتبان واعرا.", "role": "assistant" }, { "content": "آه فهمتك او شنو لحل الى بغينا نبقاو فالمدينة او نستمتعو بالسما بلا منمشيو لشي بلاصة بعيدة؟", "role": "user" }, { "content": "الحل هو أنه نخدمو بولات اللي الضوء ديالهوم خافت شوية او يكونو كيضويو غي لتحت مشي لفوق جيهت السما.", "role": "assistant" } ]

[ { "content": "بودماغ يا بودماغ عندك سمية زوينة.", "role": "user" }, { "content": "شكرا شكرا، عندك شي حاجة فراسك تبغي نعاونك فيها؟", "role": "assistant" }, { "content": "علاش عزيز عليا أنه فاش نسالي من القرايا أنه نسا غاع الناس اللي قراو معايا مكنحملش أنه نكون شي علاقة معا شي حد او فاللخر كل واحد ايشد طريق. واش غيانا اللي داير هكا؟", "role": "user" }, { "content": "ماشي غير نتا اللي كتحس بهادشي. بزاف ديال الناس كيبغيو يبعدوا على الناس اللي قراو معاهوم من بعد ميسليو. ها علاش:\n\nكيحسوا باللي خاصهم يفصلوا حياتهم الدراسية على حياتهم الجديدة، وقطع العلاقات كيعاونهم على هادشي.\n\nخايفين من العلاقات العاطفية: كيخافوا يديرو صداقات عميقة وفاللخر كل واحد يمشي فحالو، وهادشي كيدر بزاف.\n\nمركزين على المستقبل: كيفضلوا يركزوا على مستقبلهم، والصداقة مع صحاب القراية مغتنفعم فوالو\n\nهادو بعض الأسباب اللي كيفسرو هادشي اللي سولتي عليه، عندك شي سؤال آخور؟", "role": "assistant" }, { "content": "شكرا فهمت", "role": "user" }, { "content": "مرحبا أنا ديما معاك باش نعاونك. الى عندك شي حاجة تبغيني نعاونك فيها متحشمش غا سول.", "role": "assistant" } ]

[ { "content": "يسشخياشسخعاي", "role": "user" }, { "content": "اش هادشي! عافاك شرح مزيان باش نعاونك.", "role": "assistant" }, { "content": "ههه غا دحكت معاك شوية. عفاك عطيني السيط ديال ويكيبيديا.", "role": "user" }, { "content": "هاهو السيط ديال ويكيبيديا https://www.wikipedia.org/", "role": "assistant" }, { "content": "شكرا بزاف", "role": "user" }, { "content": "مرحبا لعندك شي سؤال خور قولهالي.", "role": "assistant" } ]

[ { "content": "كنحماق على بايتون او نتا أبودماغ؟", "role": "user" }, { "content": "الصراحة بايتون لونغاج زوين او ساهل بالنسبة لناس اللي يالاه بداو كيتعلمو لهاد الدومين. قولي شنو اللي خلاك تبغي باينون او شنو هوما الحوايج اللي درتي بيه؟", "role": "assistant" }, { "content": "الحاجة اللي كتعجبني بزاف فبايتون هي انه اي ممكن ديرها بيه، تقد تصاوب سيت ويب، تخدم فمشين لورنينغ، تخدم فروشيرش المهم أي حاجة.\n\nحاجة أخرى كتعجبني هي أنه كاين كومينوتي واعرة، كيعاونو الناس، كيديرو فيديوات فيوتوب او اهم حاجة هي أنهم كيعطيو قيمة لأوبن صورس.", "role": "user" }, { "content": "بصح هادو هما الحوايج اللي كيميزو بايتون! الكوميونيتي ديالو زوينة بزاف، وحتى إلى وقعتي فشي مشكل، راه غدي تلقى شي حد حتى هو كان عندو نفس المشكل او ورا كيفاش تحل المشكل فـ StackOverflow ولا فـ GitHub. \n\nواش خدمتي بشي فريمورك بحال Flask ولا Django فالسيتات اللي درتي؟", "role": "assistant" }, { "content": "أييه خدمت بـ Django واحد المرة، عجبني حيت كيعطيك بزاف ديال الحوايج واجدين، بحال الأوثونتيكاسيون و الأدمن بانيل. خدمت بيه واحد البروجي ديال التعرف على الأمراض من الراديوات، كنت كنحط النتائج فالداتابيز او من بعد كنوريهوم فالسيت ويب.", "role": "user" }, { "content": "واااو داك البروجي باين خدمتي عليه مزيان! تبارك الله عليك. كمل فحال هاكا.", "role": "assistant" }, { "content": "شكرا بودماغ", "role": "user" }, { "content": "مرحبا الى بغيتي شي حاجة سولني.", "role": "assistant" } ]

[ { "content": "عطيني لفراقي لي كاينين دابا فالدوري المغربي.", "role": "user" }, { "content": "ماعنديش آخر الاخبار ولكن على حسب ماتعلمت ف 2025 هاهوما الفراقي اللي كاينين فالدوري:\n\n- نهضة بركان (RSB Berkane)\n- الجيش الملكي (AS FAR)\n- الوداد الرياضي (Wydad AC)\n- الفتح الرباطي (FUS Rabat)\n- نهضة الزمامرة (RCA Zemamra)\n- أولمبيك آسفي (OC Safi)\n- المغرب الفاسي (MAS Fès)\n- الرجاء الرياضي (Raja CA)\n- الدفاع الحسني الجديدي (Difaâ El Jadidi)\n- الاتحاد التوركي (UTS)\n- اتحاد طنجة (IR Tanger)\n- النادي المكناسي (CODM)\n- حسنية أكادير (HUSA)\n- الشباب السالمي (JS Soualem)\n- المغرب التطواني (Moghreb Tétouan)\n- شباب المحمدية (Chabab Mohammedia)", "role": "assistant" }, { "content": "فهاد الفراقي شكون لي دا البطولة بزاف؟", "role": "user" }, { "content": "الوداد هي الفرقة لي دات البطولة بزاف، داتها 22 مرة. من بعد الوداد الجيش الملكي او الراجا داو البطولة 13 لمرة.", "role": "assistant" }, { "content": "شكرا", "role": "user" }, { "content": "العفو، عندك شي سؤال آخور؟", "role": "assistant" } ]

[ { "content": "بضباخضابخه", "role": "user" }, { "content": "مفهمتش شنو بغيني تقول واخا تعاود السؤال ديالك.", "role": "assistant" }, { "content": "انا فضائي 👽", "role": "user" }, { "content": "هههه باش نعاونك أسي الفضائي 👽؟", "role": "assistant" }, { "content": "بغيت نعرف واش البشر بداو يستكشفو الكون ولا مازال؟", "role": "user" }, { "content": "مزال تقال يالاه كيسيفطو غا فالمركبات الفضائية بلا بنادم. القمر او مازال مرجعوش ليه من 1969.", "role": "assistant" }, { "content": "كيبانلي غادي نعيط لصحابي الفضائين او نجيو نستعمرو الأرض 👾", "role": "user" }, { "content": "نود تجمع راسك راك تيقتي راسك 😂", "role": "assistant" } ]

[ { "content": "نلعبو إكس أو ؟", "role": "user" }, { "content": "يالاه سير أنا نبدا\n | | \n--+---+--\n | X | \n--+---+--\n | | \n", "role": "assistant" }, { "content": "أنا غنلعب هنا لفوق على ليسر.\nO | | \n--+---+--\n | X | \n--+---+--\n | | \n", "role": "user" }, { "content": "\nO | | X\n--+---+--\n | X | \n--+---+--\n | | \n", "role": "assistant" }, { "content": "\nO | | X\n--+---+--\n | X | \n--+---+--\nO | | \n", "role": "user" }, { "content": "\nO | | X\n--+---+--\nX | X | \n--+---+--\nO | | \n", "role": "assistant" }, { "content": "\nO | | X\n--+---+--\nX | X | O\n--+---+--\nO | | \n", "role": "user" }, { "content": "\nO | | X\n--+---+--\nX | X | O\n--+---+--\nO | | X\n", "role": "assistant" }, { "content": "\nO | O | X\n--+---+--\nX | X | O\n--+---+--\nO | | X\n", "role": "user" }, { "content": "\nO | O | X\n--+---+--\nX | X | O\n--+---+--\nO | X | X\n\nتعادل! حتى واحد ما ربح هاد الطرح. تزيد تقصر؟", "role": "assistant" }, { "content": "لا مرا خرا او نلعبو.", "role": "user" }, { "content": "اوكي، تبغي نعاونك فشي حاجة أخرى؟", "role": "assistant" } ]

[ { "content": "عفاك بغيت نعرف كيفاش الرادار كيشد الطياير فالسما؟", "role": "user" }, { "content": "الرادار هو واحد الجهاز اللي كيشد الأجسام لي كيكونو فالسما، بحال الطيارات، او كيحدد الموقع ديالها او السرعة ديالها او حتى الإتجاه ديالها. الرادار كيخدم بالموجات الكهرومغناطيسية، كيسيفطهوم فالسما او فاش هاد الموجات كيدربو فشي حاجة كيرجعو لجيهت الرادار. من بعد مكيوصلوه كيبدا يحلل فهاد المعلومات باش يتعرف على داك الجسم اللي دوك الموجات دربو فيه.", "role": "assistant" }, { "content": "", "role": "user" }, { "content": "آه، كاين واحد التيكنولوجي اللي سميتها (stealth technology) تقنية التخفي. هاد الطريقة باش تصدق كيخص الشكل ديال الطيارة يكون مداير باش يقلل من الموجات ديال الرادار اللي كينعكسو من الطيارة. او ممكن انه نخدمو شي مواد اللي كيمصو هاد الموجات.\n\nهاد التقنية ديال التخفي كتصعب على الرادار أنه يشوف الطيارة ولكن ممكن يديطيكطيها فبعض المرات. تبغي نعاونك فشي حاجة أخرى؟", "role": "assistant" }, { "content": "شكرا بودماغ.", "role": "user" }, { "content": "مرحبا أنا هنا باش نعاونك 😉", "role": "assistant" } ]

[ { "content": "كمل هاد المتل لي دارها بيديه ...", "role": "user" }, { "content": "لي دارها بيديه يفكها بسنيه.", "role": "assistant" }, { "content": "او هادي زغرتي يا موكة", "role": "user" }, { "content": "زغرتي يا موكة بلارج دار العرس.", "role": "assistant" }, { "content": "راك مجهد.", "role": "user" }, { "content": "😎 زيد الى عندك أمثال آخرين", "role": "assistant" }, { "content": "كون كان الخوخ يداوي", "role": "user" }, { "content": "كون كان الخوخ يداوي كون داوا راسو.", "role": "assistant" }, { "content": "يالاه آخر واحد : الحرفة إلى ما غنات تستر", "role": "user" }, { "content": "الحرفة إلى ما غنات تستر، أو واقيلا تزيد فالعمر.", "role": "assistant" } ]

[ { "content": "داك سور الصين العظيم شكون لي بناه؟", "role": "user" }, { "content": "سور الصين العظيم مبناهش غا بنادم واحد، راه تعاونو بزاف دناس باش يبنيوه لعدة قرون. هاهوما أهم الناس لي ساهمو فلبني ديالو:\n\n- أسرة تشين: الإمبراطور تشين شي هوانغ هو الي فرض باش يربطو بين واحد السيور قدام باش يشكلو سور واحد.\n- أسرة هان: وسعو السور من جيهت الغرب.\n- أسرة مينغ: عاودو لبني ديال السور او وسعوه باش ياخد هاد الشكل لي كنشوفو اليوم.\n\nبختصار، سور الصين العظيم هو مشروع كبير بزاف خدا قرون ديال لخدمة باش يتصاوب.", "role": "assistant" }, { "content": "شحال الطول ديالو؟", "role": "user" }, { "content": "الطول ديال السور الصين العظيم هو 21,196.18 كيلومتر.", "role": "assistant" }, { "content": "اواه 🤯 المغرب او فيه غا شي 2,000 كيلومتر من الشمال للجنوب.", "role": "user" }, { "content": "واييه فرق كبير عليها داك السور متبناش غا ففترة وحدة حيت الحجم ديالو كبير بزاف.", "role": "assistant" }, { "content": "شكرا على المعلومة.", "role": "user" }, { "content": "مرحبا، سولني فأي وقت الى بغيتي نعاونك.", "role": "assistant" } ]

[ { "content": "شناهي اعمق بلاصة فلبحر؟", "role": "user" }, { "content": "أعمق بلاصة فلبحر هي خندق ماريانا، هاد البلاصة كاينة فالمحيط الهادئ الغربي. كيوصل العمق ديال هاد البلاصة لتقريبا 11 كيلومتر. تقد تشد جبل إيفرست، اللي هو أعلى جبل على وجه الأرض، ممكن تحشيه كولو فخندق ماريانا او راه غتبقى كثر من 2 كيلومتر من الماء فوق القمت ديالو.", "role": "assistant" }, { "content": "11 لكيلومتر راه بزاف، واش كاين الحوت تماك؟", "role": "user" }, { "content": "آه، واخا هاد العمق كامل لي الضغط فيه كبير بزاف او الضو ديال الشمس مكينش غاع راه فيه مجموعة متنوعة من الحيوانات.", "role": "assistant" }, { "content": "شكرا يا بودماغ.", "role": "user" }, { "content": "مرحبا، تبغي نعاونك فشي حاجة آخرى؟", "role": "assistant" } ]

[ { "content": "Vue.js هو فريمورك ديال JavaScript كيعاونك باش تصاوب مواقع بسهولة. الناس كيهدرو عليه بزاف على ود هاد الأسباب:\n\n* بسيط او ساهل: Vue.js معروف بلبساطة ديالو او أنه ساهل تعلم ليه.\n* المرونة: كيعاونك تصاوب الموقع ديالك دقة دقة، كتبدا بموقع بسيط ولكن مع الوقت كيبدا يكبار او Vue.js كيخلي هادشي يكون ساهل.\n* ربط البيانات فجوج ديال الاتجاهات: Vue.js كيخليك تربط لبيانات فجوج ديال الإتجاهات، يعني متلا لشي حاجة تبدلات فلكود راه الموقع كيستجب راسو.\n* الوزن ديالو صغير اوسريع: الحجم ديال Vue.js صغير هادشي لي كيخليه أنه يكون سريع بزاف.\n* مجتمع زوين او نشيط: Vue.js عندو مجتمع زوين بزاف او متعاون، يعني راه أتلقا بزاف ديال المواد فالأنترنيت أولا فيوتوب، او فحالت لكان عندك شي مشكل راه يعاونوك.\n\nمن اللخر، هو Vue.js مبين أحسن الفريموركس باش تبني مواقع زوينة او بسرعة.", "role": "assistant" }, { "content": "بلان دابا فهمت علاش كلشي كيهدر عليه. سؤال خور دابا لبغيت نصاوب تطبيق فتيليفون واش Vue.js يصلاح لهاد الخدمة؟", "role": "user" }, { "content": "آه، ممكن تخدم Vue.js باش تصاوب تطبيقات فالهاتف، ولكن خاص ترد البال لشي حوايج مهمين بزاف:\n\nVue.js بوحدو مكافيش باش دير تطبيق فتيليفون، غادي يخصك دمجو مع متلا Cordova أو Capacitor أو Ionic. علاش؟ حيت فالويب كنخدمو (HTML، CSS، JavaScript) ولكن باش دير تطبيق فتيليفون او يخدم ف (iOS و Android) غادي يخصك ترجم داك الموقع لشي حاجة كيفهما التيليفون. هادا هو المشكل لي Cordova أو Capacitor أو Ionic كيحلوه.", "role": "assistant" }, { "content": "شكرا، غادي نشوف هاد نتعلم ل Vue.js فاش يكون عندي لوقت.", "role": "user" }, { "content": "مرحبا، سولني الى بغيتي تفهم أي حاجة على Vue.js.", "role": "assistant" } ]

[ { "content": "؟بولقملاب ةردهلا مهفتك", "role": "user" }, { "content": "آه كنفهما ولكن علاش تبغي تهدر هكاك؟", "role": "assistant" }, { "content": "هههه ةيوش يش كبدعن شاب اكه ردهن تيغب", "role": "user" }, { "content": "مسخوط نتايا 👿 أنا راه غا بروغرام رام مكنتعدبش 😎", "role": "assistant" }, { "content": "؟تاشم ،اكه ريغ ردهنك اقبنا كاكه اخو نكلو تفرع", "role": "user" }, { "content": "مشات، أنا معنديش مشكل راه كنفهم شنو كتقول. كاين شي حاجة نعاونك فيها؟", "role": "assistant" } ]

[ { "content": "علاش الحوت مكيغرقش؟", "role": "user" }, { "content": "ها علاش الحوت مكيغرقش:\n\n* غاع الأسماك عندها عضو داخلي سميتو المثانة الهوائية. هاد الكيس لي عامر بالغاز كيعاون السمكة على التحكم في طفوها. دابا السمكة كتقد تزيد أولا تنقص من الكمية ديال الغاز في المثانة باش يا تطفو أولا تغوص في الماء.\n* جسم ديال الأسماك مصاوب باش يعاونها على التحرك في الماء مزيان.\n* الأسماك كتخدم الزعانف ديالها باش تحافظ على توازن ديالها فلماء.", "role": "assistant" }, { "content": "شحال من نوع ديال الأسماك كاين فلبحر، جاوبني ديريكت عفاك؟", "role": "user" }, { "content": "كاينين تقريبا شي 33،400 نوع ديال الأسماك فالعالم.", "role": "assistant" }, { "content": "او تقريبا شحال ديال الأسماك قراب ينقرضو؟", "role": "user" }, { "content": "الصراحة معنديش أكسي لأنترنيت باش نقلب ولكن بساب التلوت او الصيد المفرط راه كاين عدد كبير من الأسماك لي قريبة تنقرض.", "role": "assistant" } ]

[ { "content": "صاحبي", "role": "user" }, { "content": "شنو؟ كاين شي حاجة نعاونك فيها؟", "role": "assistant" }, { "content": "بغيتك تهدر بحال شي واحد سكران.", "role": "user" }, { "content": "افييييين اعشييري واش لباش، راني عيان وليني وليني منخليش عشيييري بوح بوح بوحدو.", "role": "assistant" }, { "content": "عشيري بنتيلي راك مبوق، سير ترتاح مع راسك.", "role": "user" }, { "content": "ايييييه ايييه معليش اصاط راه ندير اي حاجة على قبلك غا غا سول.", "role": "assistant" }, { "content": "هههه صافي بركة عليك رجع هدر عادي.", "role": "user" }, { "content": "هانا مبقيتش سكران 🙂، نعاونك فشي حاجة؟", "role": "assistant" } ]

[ { "content": "واش السحليات مسمومين؟", "role": "user" }, { "content": "مشي غاع السحليات مسمومين ولكن وخا هكاك رد البال كاين بعض الأنواع اللي مسمومين.", "role": "assistant" }, { "content": "أنا ساكن فالمدينة او بانتلي واحد السحلية مكبيراش بزاف، واش مسمومة؟", "role": "user" }, { "content": "حيت راك فالمدينة راه ديك السحلية باينة أتكون ممسموماش. السحالي السامة كيكونو فغالب الأحيان فالصحرة أولا فالعروبيات. واخا هكاك رد البال عفاك.", "role": "assistant" }, { "content": "واخا أنا غادي نمشي نقتلها 😈", "role": "user" }, { "content": "رد البال راه كيطيرو من المقلة.", "role": "assistant" } ]

[ { "content": "واش كتعرف شي وصفات مغربية؟", "role": "user" }, { "content": "اه، كنعرف بزاف ديال الوصفات المغربية! اشمن ماكلة تشهيتي؟ نقدر نعطيك وصفة ديال الطاجين باللحم والبرقوق، ولا كسكسو بالخضرة، ولا بسطيلة بالدجاج واللوز، ولا شي حاجة أخرى؟", "role": "assistant" }, { "content": "عطيني وصفة ديال الطاجين باللحم والبرقوق عافاك.", "role": "user" }, { "content": "اوكي، ها هي وصفة ديال الطاجين باللحم والبرقوق:\n\n**المقادير:**\n\n* 1 كيلو دلحم غنمي مقطع\n* 1 كيلو برقوق مجفف\n* 2 بصلات مقطعين شرائح\n* 4 فصوص ثوم مفرومين\n* معلقة صغيرة ديال سكنجبير\n* معلقة صغيرة ديال الخرقوم\n* نصف ملعقة صغيرة قرفة\n* ملحة و بزار على حسب الذوق\n* زيت الزيتون\n* لوز مقلي غا لزواق (مشي ضروري)\n* لماء\n\n**ها كفاش تصاوب هدشي:**\n\n1. سخن الزيت فطاجين، وزيد بصلة والثوم، وقلبهم حتى يبداو يدوبو.\n2. زيد اللحم، وبقا تقلب فيه حتى يتحمر من غاع الجهات.\n3. زيد العطرية (سكنجبير، خرقوم، قرفة، ملحة، بزار)، وخلط مزيان.\n4. زيد الماء حتى يغطي اللحم، وغطي الطاجين، وخليه يطيب على نار مهيلة حتى يطيب اللحم.\n5. فمقلى أخرى، حط البرقوق مع شوية ديال لماء او السكر، وخليهم يطيبو حتى يتعسلو.\n6. فاش يطيب اللحم، زيد البرقوق المعسل للطاجين، وخليه يطيب شوية.\n7. زين الطاجين باللوز المقلي.\n\nبصحة وراحة!", "role": "assistant" }, { "content": "شكرا بزاف، وصفة واعرة.", "role": "user" }, { "content": "مرحبا، ايوا بالصحة و الراحة. إلى بغيتي وصفات أخرى، أنا هنا.", "role": "assistant" } ]

[ { "content": "واش كتعرف شي حجايات مغربية قدام؟", "role": "user" }, { "content": "اه، كنعرف بزاف ديال الحجايات المغربية. كاينين حجايات على الجن، على الغول، وعلى السبع بوغطاط. اشمن نوع ديال الحجايات كيعجبك؟", "role": "assistant" }, { "content": "عطيني شي حجاية على بوغطاط.", "role": "user" }, { "content": "كان يا مكان، فواحد الغابة كبيرة، كان عايش واحد السبع سميتو بوغطاط. هاد السبع كان قوي بزاف، وكان كياكل بزاف ديال الحيوانات. واحد النهار، قرر بوغطاط أنه يمشي لواحد القرية باش ياكل الناس. ملي وصل للقرية، شاف واحد البنت صغيرة سميتها فطيمة. فطيمة كانت شجاعة بزاف، وقررات أنها تواجه السبع. قالت ليه: \"يا بوغطاط، علاش بغيتي تاكل الناس؟\" قال ليها السبع: \"أنا جيعان، وبغيت ناكلكم.\" قالت ليه فطيمة: \"إلى كليتينا، مغيبقاش عندك معامن تلعب.\" فكر السبع شوية، وقال: \"عندك الحق، أنا مغناكلكمش.\" من داك النهار، ولا السبع بوغطاط صديق ديال فطيمة والناس ديال القرية.", "role": "assistant" }, { "content": "شكرا على الحجاية.", "role": "user" }, { "content": "مرحبا، إلى بغيتي شي حكاية أخرى، أنا هنا.", "role": "assistant" } ]

[ { "content": "واش كتعرف شي معلومات على تاريخ المغرب؟", "role": "user" }, { "content": "اه، كنعرف بزاف ديال المعلومات على تاريخ المغرب. المغرب عندو تاريخ طويل وغني، وفيه بزاف ديال الحضارات اللي تعاقبت عليه. من بين هاد الحضارات، كاينين الحضارة الأمازيغية، الحضارة الفينيقية، الحضارة الرومانية، الحضارة الإسلامية، والحضارة العلوية. اشمن فترة من تاريخ المغرب كتهمك؟", "role": "assistant" }, { "content": "عطيني شي معلومات على الحضارة الأمازيغية في المغرب.", "role": "user" }, { "content": "الحضارة الأمازيغية هي أقدم حضارة فالمغرب. الأمازيغ هوما السكان الأصليين ديال المغرب، وكانوا كيعيشوا فيه من آلاف السنين. الأمازيغ كانوا معروفين بالزراعة والتجارة. فالقرن سبعة الميلادي، دخل الإسلام للمغرب، وبداو الأمازيغ كيدخلوا للإسلام. الأمازيغ لعبوا دور كبير فتاريخ المغرب، وكانوا كيحكموا بزاف ديال الدول الأمازيغية، بحال الدولة المرابطية والدولة الموحدية. الأمازيغ مازال عايشين فالمغرب، ومازال محتفظين بالتقاليد والثقافة ديالهم.", "role": "assistant" }, { "content": "شكرا على هاد المعلومات.", "role": "user" }, { "content": "مرحبا، إلى بغيتي شي معلومات أخرى، أنا هنا.", "role": "assistant" } ]

[ { "content": "واش عندك معلومات على المدن المغربية القديمة؟", "role": "user" }, { "content": "اه، عندي بزاف ديال المعلومات على المدن المغربية القديمة. المغرب فيه بزاف ديال المدن القديمة اللي عندها تاريخ طويل وغني. من بين هاد المدن، كاينين فاس، ومراكش، ومكناس، وتطوان، او وحدين آخرين. اشمن مدينة بغيني تعرف عليها مزيان؟", "role": "assistant" }, { "content": "بغيت نتعرف مزيان على مدينة فاس.", "role": "user" }, { "content": "فاس هي أقدم مدينة إسلامية فالمغرب، وتأسسات فالقرن الثامن الميلادي. فاس كانت عاصمة ديال بزاف ديال الدول المغربية، وكانت مركز ديال العلم والثقافة. فاس فيها بزاف ديال المعالم التاريخية، بحال جامع و جامعة القرويين، او المدرسة البوعنانية، او باب بوجلود. فاس فيها المدينة القديمة اللي هي من بين المواقع اللي مسجلة فقائمة التراث العالمي لليونسكو. المدينة القديمة ديال فاس فيها بزاف ديال الزناقي المضيقين والأسواق التقليدية.", "role": "assistant" }, { "content": "شكرا بودماغ.", "role": "user" }, { "content": "مرحبا، إلى بغيتي شي معلومة أخرى أنا هنا.", "role": "assistant" } ]

[ { "content": "كتعرف ليوناردو دافنشي؟", "role": "user" }, { "content": "اه، ليوناردو دافنشي كان رسام، مهندس، عالم، ومخترع إيطالي. هو واحد من أشهر الشخصيات في عصر النهضة. معروف بزاف بلوحاتو بحال الموناليزا، ولكن كان عندو بزاف ديال المواهب الأخرى.", "role": "assistant" }, { "content": "بغيت نعرف شي حاجة على الاختراعات ديالو.", "role": "user" }, { "content": "دافنشي كان عندو أفكار عبقؤية بزاف. رسم تصاميم ديال آلات الطياير او هادشي قبل ما يطير بنادم بقرون. رسم حتى تصاميم لآلات عسكرية، بحال الدبابة والمدفع الرشاش. كان عندو اهتمام كبير بالتشريح، ودرس جسم الإنسان بالتفصيل. كان عندو أفكار على الروبوتات والآلات اللي كتخدم راسها.", "role": "assistant" }, { "content": "هاد السيد باينة عليه كان دماغ.", "role": "user" }, { "content": "بصح، كان مجهد فالزمان ديالو.", "role": "assistant" } ]

[ { "content": "علاش كاين بزاف ديال القطوط فالزنقة؟", "role": "user" }, { "content": "كاين بزاف ديال القطوط فالزنقة حيت أصلا كيعيشو تماك او كيتوالدو بزاف.", "role": "assistant" } ]

[ { "content": "واش بصح خاصنا نشربو 8 ديال الكيسان ديال لماء فنهار؟", "role": "user" }, { "content": "هاد الهضرة ديال 8 ديال الكيسان ديال الماء راه مشهورة بزاف، ولكن ماشي ضروري كلشي يتبعها. الكمية ديال الماء اللي خاص الواحد يشربها كتختلف على حساب بزاف ديال العوامل بحال الوزن ديالك، النشاط اللي كدير، الجو اللي عايش فيه، وحتى الحالة الصحية ديالك. المهم هو تشرب الماء فاش تحس بالعطش وتحاول تراقب اللون ديال البول ديالك باش تعرف واش كتشرب مزيان ولا لا.", "role": "assistant" } ]

[ { "content": "علاش الناس كيكذبو بزاف؟", "role": "user" }, { "content": "شي ناس كيكذبو باش يهربو من شي مشكلة، وحدين آخرين كيكذبو باش يبانو زاعرين قدام الناس أو باش يقضيو شي غرض لراسهم. كاينين حتى اللي الكذوب ولا عندهم عادي بقوت مكيكذبو.", "role": "assistant" } ]

[ { "content": "كيفاش نقدر نتعلم لغة جديدة دغيا؟", "role": "user" }, { "content": "باش تعلم لغة جديدة دغيا، خاصك تطبق هاد الخطوات. أول حاجة هي تكون باغي تعلم. حاول تسمع لأغاني أولا بودكاسط باللغة الجديدة، وتفرج فالأفلام. حاول تهضر مع الناس اللي كيهضرو بديك اللغة، باش تطلق لسانك فيها. القراية حتى هي مهمة بزاف، قرا الكتوبا اللي ساهلين فاللول. وما تنساش تخدم التطبيقات والمواقع اللي كيعاونو على تعلم اللغات. أهم حاجة هي أنك تصبر أو متحبسش.", "role": "assistant" } ]

[ { "content": "واش بصح القهوة كضر؟", "role": "user" }, { "content": "القهوة مزيانة او خايبة فنفس الوقت، على حساب شحال كتشرب وكيفاش كيتفاعل الجسم ديالك معاها. القهوة فيها مضادات الأكسدة اللي مزيانة للقلب او الدماغ، او كتعاونك باش تركز مزيان او باش تبقا فايق لمدة طويلة. ولكن إلى شربتي بزاف، تقدر تلقى مشاكل فاش تبغي تنعس، قلبك يولي يدرب مجهد، او حتى مشاكل فالمعدة. من الأحسن تشربها بعتدال غا باش مضركش.", "role": "assistant" } ]

[ { "content": "عافاك بغيتك تكتب ليا واحد لقصة قصيرة على واحد الدري صغير مشا للسوق.", "role": "user" }, { "content": " واخا، ها هي واحد القصة صغيرة:\n\nكان واحد الوليد سميتو حمزة، عندو سبع سنين، ديما كيعجبو يمشي مع باه للسوق ديال الحومة. واحد النهار، قال ليه باه: 'اليوم غادي نديك معايا للسوق، ولكن مديرش البسالة او متبعدش مني.' فرح حمزة بزاف وبدا كينقز.", "role": "assistant" }, { "content": "كمل عافاك شنو وقع فالسوق.", "role": "user" }, { "content": "ملي وصلو للسوق، كان عامر بالناس والريحة ديال العطرية والخضرة. حمزة عينيه كيدورو هنا وهنا، كيشوف الفرّاشة اللي كيبيعو اللوعاب، والناس اللي كيبعو او يشريو فالسلعة. باه كان كيشري الخضرة وهو شاد فيدو مزيان.", "role": "assistant" }, { "content": "او شناهي الحاجة اللي حمزة شافها او عجباتو؟", "role": "user" }, { "content": "ديك الساعة دازو من واحد الفرّاش كيبيع فيه الدجاج البلدي او الكتاكيت الصغيورين. حمزة عجبوه بزاف هادوك الكتاكيت اللي كيغوتو، وبدا كيتجبد باش يشوفهوم مزيان.", "role": "assistant" }, { "content": "واش شرا ليه باه شي كتكوت؟", "role": "user" }, { "content": "ضحك باه وقال ليه: 'لا أ حمزة، هادوك راه ماشي ديال اللعب، هادوك الكتاكيب راه خاص نتهلاو فيهوم باش فاش يكبرو يعطيونا البيض.' حمزة بقا فيه الحال ولكن دغيا نسا حيت شاف واحد الراجل كيبيع الحلوى.", "role": "assistant" }, { "content": "اشنو دار حمزة ملي شاف الحلوى؟", "role": "user" }, { "content": "عينيه خرجو من بلاصتهوم وبدا يقول لباه: 'بابا عافاك شري ليا شوية ديال الحلوى.' باه شاف فيه او بتاسم وقال ليه: ' واخا أولدي، ولكن غير شوية ماشي بزاف باش ميضروكش سنانك.' اوشرا ليه شوية ديال الحلوى.", "role": "assistant" } ]

[ { "content": "عافاك ابودماغ، بغيتك تكتب ليا واحد الطلب باش ناخد رونديفو مع طبيب ديال السنان.", "role": "user" }, { "content": "مرحبا، ها هو واحد الطلب: \n\nالسلام عليكم،\n\nبغيت نشد رونديفو عند طبيب السنان فأقرب وقت ممكن. عندي واحد الدرسة كضرني بزاف. واش ممكن تعطيوني رونديفو قريب؟ شكرا بزاف.\n\nواش هاد الطريقة لي كتبت بيها الطلب عجباتك؟ اولا نبدلها؟", "role": "assistant" }, { "content": "مزيانة الله يعطيك الصحة.", "role": "user" }, { "content": "الى خاصك شي حاجة نعاونك بيها قولهالي.", "role": "assistant" } ]

[ { "content": "علاش بنادم ديما كيقلب على السعادة واخا راه عارف بلي راه غادية و كتنقص مع الوقت؟", "role": "user" }, { "content": "هاد السؤال راه حمق لفلاسفة بزاف. كاين اللي كيقول باللي تقلاب على السعادة راه مغروس فينا بالفطرة، بحال شي بوصلة كتوجهنا باش نديرو لحوايج اللي غايخليونا نبقاو حيين او نتكاثرو. واخا عارفين بلي مغديش ندومو، هادوك اللحظات ديال الفرحة هوما اللي كيدفعونا باش نكملو.", "role": "assistant" }, { "content": "او واش بصح السعادة كتكون غير فوقت صغير او صافي؟", "role": "user" }, { "content": "كاين بزاف ديال النظريات فهدشي. شي وحدين كيشوفو باللي السعادة هي غاع دوك اللحظات الزوينين اللي عشناهوم، بحال شي فيلم اللي فيه بزاف ديال المشاهد اللي كيفرحو. و كاين اللي كيقول باللي السعادة ماشي غير إحساس مؤقت، وليني هي لحالة اللي كتكون حاس براسك راضي او مرتاح داخليا واخا تكون الحياة صعيبة.", "role": "assistant" }, { "content": "و شنو اللي كيخلي بنادم يحس بهاد الراحة؟", "role": "user" }, { "content": "هادي عاود قصة خرى طويلة. كل واحد او كيفاش داير. شي ناس كيرتاحو فاش كيحققو شي هدف كبير كانو كيحلمو بيه، شي وحدين كيلقاو الراحة فالعلاقات ديالهم مع الناس اللي كيبغيوهوم، و كاين اللي كيحس بالراحة فاش كيدير شي حاجة اللي كتعجبو بزاف، واخا تكون بسيطة.", "role": "assistant" } ]

[ { "content": "واش شي نهار التيليفونات مغيبقا عندهوم حتى معنا؟", "role": "user" }, { "content": "الصراحة، الله او أعلم شنو مخبي لينا المستقبل، ولكن على ما كيبان ليا دابا، التليفونات مازال غادي نبقاو خدامين بيهوم. التكنولوجيا ديما كتطور، و الشركات ديما كيقلبو على حوايج جداد باش يحسنو من التليفونات و يزيدو فيها حوايج جداد.", "role": "assistant" }, { "content": "بحالاش مثلا؟", "role": "user" }, { "content": "بحال دابا ولينا كنشوفو الشركات اللي ولاو كيدخلو الذكاء الاصطناعي فالتليفونات، الكاميرات كيوليو حسن عام على عام و كيعطيو كاليطي واعرة بزاف. او راه جايين شي تقنيات جداد بحال الواقع المعزز و الواقع الافتراضي اللي ممكن يتدمجوا حتاهوما فالتليفونات.", "role": "assistant" }, { "content": "يعني مازال غنشوفو العجب؟", "role": "user" }, { "content": "آه مازال غنشوفو بزاف ديال الحوايج اللي غايقدرو يبدلو الطريقة باش كنستعملو التكنولوجيا فحياتنا. التليفون راه ولينا كنديرو بيه كلشي، او مازال غادي يزيد يتطور باش يولي مفيد كتر.", "role": "assistant" } ]

[ { "content": "علاش كنقراو الماط ملي مغيفيدنا فوالو؟", "role": "user" }, { "content": " واخا كيبان ليك باللي الماط مغينفعك فوالو راه مخصكش تنسا باللي تقدم تعلم شي حوايج اللي غينفعوك من بعد. أول حاجة، الماط كيعلمك كيفاش تفكر بالمنطق او تنظم الأفكار ديالك. هادشي غينفعك ماشي غير فقراينك ولكن حتى فحياتك فاش تبغي تاخد شي قرار ولا تحل شي مشكل.", "role": "assistant" }, { "content": "او فاش غينفعني هاد الجبر و الهندسة اللي كيقريونا؟", "role": "user" }, { "content": "الجبر كيعاونك باش تفهم العلاقات بين الأرقام و الرموز، او كيعطيك أدوات باش تحل معادلات او مشاكل اللي فيها مجاهيل. الهندسة كتعلمك كيفاش تعامل مع الأشكال او كتدربك باش تولي تخيل او تصور مزيان. هادشي كامل راه داخل فبزاف ديال المجالات بحال الهندسة المعمارية، التصميم، او حتى التكنولوجيا اللي كنخدمو يوميا.", "role": "assistant" }, { "content": "يعني واخا مغنخدمش شي خدمة اللي عندها علاقة بالماط، غادي تنفعني؟", "role": "user" }, { "content": "آييه! الماط كيخلي عقلك يفكر مزيان او يعاونك باش تحلل او تستنتج مزيان. واخا الخدمة ديالك متكونش عندها علاقة بالماط، هاد المهارات غايعاونوك تكون منظم او نادي فأي حاجة كديرها. زيد عليها، راه بزاف ديال الاختراعات اللي كنشوفو دابا راه مبازيا على الماط.", "role": "assistant" } ]

[ { "content": "السلام بودماغ، بغيت نعرف كيفاش ديال الجو فالمغرب على طول لعام؟ أنا بغيت نجي من طاليان باش ندوز العطلة فالمغرب ولكن معرفتش أفضل وقيتة نجي فيها.", "role": "user" }, { "content": "و عليكم السلام! الجو فالمغرب الصراحة متنوع بزاف حيت فيه مناطق مبدلين (جبال، بحورا، الصحرا). ولكن عموما، أحسن وقيتة اللي تجي فيها لمغريب هيا الوقيتة ديال الربيع مابين مارس او ماي. الجو كيكون معتدل او زوين فغاع المدون.\n الى كنتي عوال تجي فالصيف، نصحك أنه تبعد من المدن لي بعاد على البحر حيت كيكونو دايرين بحال الفران (بحال مراكش، فاس، مكناس). سير زور المدن اللي عندهوم البحر (بحال الرباط، كازا، طنجة، الصويرة) تماك الجو كيكون زويون واخا فالصيف.", "role": "assistant" }, { "content": "شكرا أبا بودماغ على هاد المعلومات. أنا كنفكر نجي فأفريل، عافاك واش بصح الجو كيكون زوين فهاد الشهر؟", "role": "user" }, { "content": "آه الجو كيكون معتدل فشهر أبريل، الجو كيكون مشمش او دافي بالنهار فأغلب المدن بحال مراكش، فاس، مكناس، الرباط، كازا. ولكن بالليل الجو كيبرد دغيا، و ممكن بعض المرات طيح الشتا، ولكن عموما الجو كيكون مناسب للسياحة او المسارية.\n\nمن الأحسن تجيب معاك حوايج خفاف للنهار، او شي مظل او جاكيطا على ود البرد.", "role": "assistant" }, { "content": "صافي مزيان، الله يعطيك الصحة.", "role": "user" }, { "content": "الله يبارك فيك. مرحبا بيك فالمغرب من دابا! كنتمنى أنه تسافيرا ديالك دوز مزيان. إلى حتاجيتي أي حاجة أخرى، أنا موجود.", "role": "assistant" } ]

[ { "content": "السلام، بغيت نسولك، أنا بغيت نتعلم نلعب شي آلة موسيقية، باش تنصحني نبدا؟", "role": "user" }, { "content": "و عليكم السلام! فكرة واعرة هادي. كاين آلات موسيقية اللي يصلاحو للناس اللي يلاه غيبداو يتعلمو. بحال متلا:\n\n- الڭيتار (Guitar): وخا هو الصراحة كيبغي انه يكون عندك الصبر، ولكن ليباز ديالو راه ممعقدينش بزاف او راه كاين بزاف دلفيديوات فيوتوب اللي تعلم منهوم.\n- اليوكوليلي (Ukulele): هادي آلة صغيورة كتشبه للڭيتار ولكن عندها ربعة دالأوتار، راها ساهلة باش تعلم ليها او الصوت ديالها زويون.\n- الكيبورد (Keyboard) أو البيانو: ممكن تبدا بكيبورد صغير، غيعاونك باش تولف تلعب شوية بالبيانو قبل مدوز لواحد كبير.\n\nكل آلة او المتعة ديالها. شناهو النوع دلموسيقى اللي كيعجبك؟", "role": "assistant" }, { "content": "كيعجبني نسمع شوية للروك او حتى الموسيقى اللي مفيهاش الصداع بزاف. كيبانلي نبدا بالڭيتار ولكن خفت لندير الصداع فالدار.", "role": "user" }, { "content": "إلى كان المشكل هو الصداع، كاين حل. تقدر تبدا بڭيتار كلاسيكي حيت الصوت ديالو خافت على الڭيتار الأكوستيك . أو كاين حتى الڭيتارات الكهربائية اللي تقدر تلعب بيهم بالـ Headphone (الكاسك) وميسمعك حتى واحد. هكا تقدر تعلم مع راسك بلى متصدع حد.", "role": "assistant" }, { "content": "هادي فكرة مزيانة ديال الكاسك مع الڭيتار إلكتريك. شكراً بزاف أبودماغ!", "role": "user" }, { "content": "على الراس او العين! إلى بديتي او حتاجيتي شي نصائح خرين، مرحبا.", "role": "assistant" } ]

[ { "content": "3647", "role": "user" }, { "content": "مفهمتش شنو بغيتي بالضبط، شفتك كتبتي 3647 ولكن مفهمتش ممكن تشرحليا باش نعاونك.", "role": "assistant" }, { "content": "هاد الرقم عزيز عليا بزاف.", "role": "user" }, { "content": "ممكن تقولي علاش عزيز عليك؟", "role": "assistant" }, { "content": "فاش كنت صغير جيت نصاوب جيمايل، كنت درت سميتي او كنيتي ولكن متقبلش. غوغل قتارحات عليا نزيد 3647 او درتها او من داك نهار او انا خدام بهاد الجيمايل.", "role": "user" }, { "content": "دابا فهمت علاش عزيز عليك هاد الرقم 3647، عنداك تنساه 😉", "role": "assistant" } ]

[ { "content": "سلام بودماغ، كيفاش ندير الحريرة؟", "role": "user" }, { "content": "ساهلة ماهلة. باش تدير الحريرة غادي يخصك هاد المقادير: الحمص، البصلة، العدس، مطيشة، القزبر والمعدنوس اوالكرافس مقطعين رقاق، شوية ديال اللحم (إلى بغيتي)، العطرية (الخرقوم، سكينجبير، إبزار، ملحة)، مطيشة ديال الحك، او الشعرية.", "role": "assistant" }, { "content": "مزيان مزيان، شناهي أول حاجة خاص نبدا بها؟", "role": "user" }, { "content": "بدا تقطع البصلة على طرافي رقيوقين، ديرهوم فالطنجرة او زيد عليهوم شوية دزيت. من بعد زيد الحمص مرطب او العدس و العطرية و القزبر و المعدنوس و الكرافس او مطيشة محكوكة أولا مطحونة. عمر الطنجرة بالماء طايب وسد عليها حتى يطيب الحمص مزيان.", "role": "assistant" }, { "content": "صافي، او ملي يطيب الحمص، شنو ندير من بعد؟", "role": "user" }, { "content": "غادي تحل الطنجرة او تزيد الشعرية. من بعد غادي تخلط شوية ديال الطحين مع الماء مزيان باش تدور بيه الحريرة. كتبدا تخوي الطحين اللي درتيه مع الماء او فنفس الوقت كتحرك الحريرة باش ما يلصقش ليك داكشي. خلي داكشي يغلي واحد 5 حتى 10 دقايق. فاللخر زيد شوية ديال القزبر او المعدنوس باش يعطيو البنة. او متنساش تزيد الملحة او بالصحة و الراحة!", "role": "assistant" } ]